**Ү К І М**

**Қазақстан Республикасының атынан**

2015 жылы 03 желтоқсан Ұзынағаш ауылы

Алматы облысы, Жамбыл аудандық сотының төрағалық етуші судьясы С.. хатшы Л. ала отырып, мемлекеттік айыптаушы прокурор О., жәбірленушінің өкілдері К., Г., Л.. сотталушы Е, қорғаушы А. қатысуымен, Жамбыл аудандық сотының ғимаратында, ашық сот талқылауында,

Е**,** жылы, Өзбекістан Республикасында туған, Қазақстан Республикасының азаматы, ұлты қазақ, орта білімді, жұмыс істемейді, жаңұялы, Алматы облысы, ауданы, ауылы, көшесі, № үй тұрғыны, бұрын сотты болмаған, айыптау актісін алған,

оны Қазақстан Республикасының ҚК-нің 104 бабының 1 бөлігімен, сотқа берілген, айыптау актісімен қылмыстық ісін қарап, сот

**А Н Ы Қ Т А Ғ А Н Ы:**

Сотталушы Е. В. А. төменде көрсетілген жағдайда қылмыс жасап отыр.

Атап айтқанда оның туған әпкесі Г. Е. өз жанұясымен осы Қарғалы ауылы, Абай көшесі № .... үйде тұрып жатады. Осы 2015 жылдың жаз айларынан бастап Г.Е. күйеуі С.А ылғи да арақ ішіп алып өзінің әйелінің мазасын алып, қол жұмсаған кездері де болған. Осының салдарынан 12 қыркуйек 2015 жылы С.А. пен В. Етар арасында ерегес пайда болған, осы Қарғалы ауылында сағат 19 -30 шамасында В.Е С. Апен кездесіп , В. Е С. С. Аты оң қолының жұдырығымен оның бетінен бір ұрып жіберген. С.А соққыдан асфальт үстіне жерге құлаған . Нәтижесінде С. А. жерге басының шуйдесімен құлап, басынан қатты жарақат алып, миына зақым келген. Осы оқиғадан соң С.А. 2015 жылы қыркуйек айының 12 нен 13 не қараған түні, таңғы сағат 4 тер шамасында осы Қарғалы ауылы, Қарасу көшесі № 25 үйге барып жатып, сол жерде қайтыс болған. Яғни В. Е. С. Аты абайсызда қазаға ұшыратқан.

Қылмыстық іспен тағайындалған сот медициналық сараптамасының қорытындысы бойынша С.Т.А. қайтыс болуына бас миына сабдуральдік гематоманың бас мишықтарына қысым келіп зақым келгеннен пайда болған, нәтижесінде бас миы жабық түрде жарақат алған. Басының шаш бөлігінде жарақаттың жоқ болуы (шуйде аумағында), жарақаттың орналасу орны мінездеуші жағынан мынаны көрсетеді, аталған дене жарақаттар жәбірленушінің өз бой ұзындығы биіктігінен құлап, бас шуйдесінің жерге ұрылуынан пайда болуы мүмкін (асфальт, еден) бөгде адамның қолымен итеру нәтижесінде. Осы жарақаттар өз дәрежесімен ауыр дене жарақатына жатады және өлімге тікелей себеп болғандығы туралы көрсеткен.

Сөйтіп Е.В.А., абайсызда қазаға ұшыратып, Қазақстан Республикасы Қылмыстық кодексінің 104 бабының 1 бөлімінде көрсетілген қылмысты жасаған.

Сот мәжілісінде сотталушы В.Е аталған қылмысты толығымен мойындап төмендегідей жауап берді, ол негізі 9 ағайынды, оның бес ағайындылары осы Қарғалы ауылында тұрады. .... жылы туылған Е.Г.А. ол да осы Қарғалы ауылында Абай көшесінде тұрады. Әпкесі Г.ның күйеуі А.С., ол осы кезге дейін тек құрылыс жұмыстарында жүмыс істеп жүрді. Әпкесі екеуінде екі қыз бір ұл балалары бар.

Жездесі А.С. соңғы төрт ай бойы қатты арақ ішіп кетті, осы арақ ішкен кезден бастап оның әпкесіне тыңыштық бермейтін болды. Әпкесі Г. осы күнге дейін бірнеше рет үйге қашып келетін болды, себебі күйеуі С арақ ішіп алса әпкені балағаттап оған қатысты қол жұмсайтынды шығарыпты. Оның үлкен бауыры Е Г. деген бауыры осы жезде Сге бірнеше рет ескерту жасаған болатын.

Оның анасы қатты науқастанып, 10 қыркуйек 2015 жылы облыстық ауруханадан шығарып алып келген болатын, сол кезден оның үйінде жатыр, соған оның бауыры Е Ж. ананың қал жағдайын біліп қайтуға осы күні кешкі сағат 19 дар шамасында келді. Осы кешкі сағат 19-20 лар шамасында ол бауыры Ж. екеіу есік алдында отырған кезде әпкесі Г. Ж-дің ұялы телефонына байланысқа шықты да осы куйеуі А.С. тағы да мас болып келіп, мазасын алып жатқаны және өзін ұрып жатқаны туралы айтты. Ж. сөйлесіп болған соң Г. оған байланысқа шығып осы Сдің арақ ішіп алып үйде өзін балағаттап ұрып жатқаны туралы айтты. Содан бауыры Ж. екеуі Сге барып болған жағдайды біліп қайтайық деп Сдің үй жағына қарай шықты. Негізі ол тұрып жатқан үй мен әпкесі Г.ның тұрып жатқан үй аралығы жақын. Сондықтан да Карибаева көшесімен келіп Абай көшесінің қилысына шыққан кезде алдынан жездесі А.С. шықты. Өзі арақ ішіп алған қызу екен, ал қолында немересін ұстап алған, құлап қалса бала жарақат алады. Осы кезде ол Сден «Баланы алып қайда барасың» деп сұрап еді С оған «Сенің шаруаң болмасын» деп оны жаман сөздермен сол жерде балағаттап тастады. Ол оның әпкенін ұрып соғып жатыр, оны жаман сөздермен балағаттап жатқанын көріп ызаланып кетті де баланы қолынан алып алды, содан оң қолының жұдырығымен оның бетінен бір ұрып еді, ол жерге құлап түсті. Ол баланы көтеріп Г. үйіне қарай жүрді, ал Ж. болса Сге су алып келуге кетті. Ол баланы Г. үйіне апарып тастады, қайтадан сыртқа шықса бауыры Ж. оны тұрғызып үйге алып келе жатыр екен. Үйге келген соң С. оны қорқыта бастады яғни өзінің бауырларын алып келіп сазайымызды тартыратыны туралы айтты. Оған ол ештенке деген жоқ. Негізі ол С өзінің сазайын алған соң олар кетіп қалды. Ал С болса үйінде қалған болатын. Содан олар үлкен бауыры В.дің үйіне кетті. Себебі сенбі күндері сол В.дің үйіне барып сол жерде карта ойнайтын. Осы В.дің үйінде отырған кезде оның ұялы телефонына жездесі Сдің бауыры Рашид байланысқа бірнеше рет шығып оған сыртқа шығуын сұрады, ол әпкесі туралы сөйлесі үшін келген болар деген оймен далаға шықпақ болды, бірақ та оны ұрып кетер деген оймен қасына бауыры Ж.ді ертіп алды. Ж. екеуі қақпаның сыртына шықты. Сол кезде арғы жағынан С мен Рашид сонымен қатар М. деген туысы келді. Жездесі С қастарына келіп мас болып бірінші адам Ж.дің жағасынан алды, осы кезде ол Сдың қолын жұлып алды да екі қолыммен итеріп жіберіп еді ол шалқалақтап барып арқасымен жерге құлады, да сол жерде жатып қалды. Кейіннен оның қасында болған Рашид пен М. екеуі оны алып кеткен, деп жауап берді.

Сот мәжілісінде жәбірленушінің өкілі К.Е. төмендегідей жауап берген, ол А.С. мен заңды некеде тұрған. Жолдасы бұрын ішімдікті қоятын болатын, бірақ соңғы ұш ай тоқтамай арақ ішіп жүрді. Мас болып үйге келген кезде оны ұрып соғатын. 12.09.2015 жылы сағат 19 шамасында жолдасы С. А. үйге мас болып келген. Осы кезде жаңұялық жағдайларға байланысты екеуі ұрсысып калды, ол оның басынан төрт мәрте жұдырықпен соққы жасады. Содан ол үйден шығып кеттіп Қарғалы ауылында тұратын інілері В мен Жумағалиға қонырау шалып ұрғаны тұралы айтты. Сол уақытта оның жолдасы немерені көтеріп көшеге кетіп қалды. 10 минуттан кейін В. мен Жұмағали үйге келді, Е В оның немересін көтеріп келді. Содан 5 минуттан кейін оның жолдасы келді, осы уақытта ол « менде туыстарымды шақырып барлығын қырамын» деп жүрді. Содан В. мен Жұмағали кетіп қалды, ол көршінін үйіне кетіп қалған. Содан оның жолдасы үйден кетіп қалғанан кейін ол үйге оралып келді. Біраз отырып жолдасы тағыда олардың мазасын алама деп В інісін үйіне кетіп қалған. Келесі күні сағат 07 шамасында оның жолдасы қайтыс болғанын естеді , деп жауап берді.

Сот мәжілісінде жәбірленушінің өкілі Г.Т әкесі А.С. қайтыс болғаны туралы ештенке білмеген , себебі оқиға барысында Сарыағаш қаласында оқу орнында болғанын, сондықтан да оқиғаның нақты қандай екені оған белгісіз боған.

Сот мәжілісінде жәбірленушінің өкілі Л.А төмендегідей жауап берген, оның туған бауыры А. С. жас кезінде Е. Г.А. бірге неке құрып, казіргі кезде бағып өсірген балалары бар. Сонымен қатар Жамбыл ауданы, Қарғалы ауылында тұрып жатыр. Осы Қарғалы ауылында бауыры А .С.дің әйелі Е. Г.ның туған туыстары және оның бауырлары да тұрады, бірақ барлығы бөлек тұрады.

2015 жылы қыркуйек айының бас кезінде, ол жеке жұмыстарымен осы Қарғалы ауылына келді. Осы кезде оның бауыры С.Ш. үйінде құрылыс жұмысын жасап жүрген болатын, осы кезде оны көрген соң С оған «Кешке таман осы салынып жатқан үйде жатса оған Е Ж келіп, өзі мас мені қылқындырып тастады, мен ол Ж. мас болғандықтан тиіскенім жоқ» деп өзіне Ж. тиіскені туралы айтты. Оның түсінгені осы Е. Г.ның бауырлары Сге тиіседі екен. Бірақ өз жанұясы бөлек болғандықтан және өздері туыс болғандықтан ол ештенке деген жоқ, жеке жұмыстары біткен соң Каскелен қаласына кетіп қалды.Содан, 13.09.2015 жылы сағат 07 шамасында оның бауыры қайтыс болғанын естеді. Содан, не себептен қайтыс болғанын сұрағында, Е.Г.ның бауыры Е. В. Сді таспен басын жарып соғып тастағанын естеді деп жауап берді.

Осыған орай , сотталушының кінәсі сот мәжілісінде жарияланған іс-құжаттарымен, сотқа дейін тергеуде жәбірленушілердің және куәгерлердің жауабымен , сот сараптасымен , оқиға болған жерді көрсету арқылы тексеру туралы хаттамасымен расталып тұр.

Жәбірленушінің өкілі Л.А жәбіірленуші С.А сотталушы В.Е қасақана таспен басына ұрып өлтіргенің уәждері негізсіз және келесі мән-жайларамен теріске шығарылған.

Яғни , сот медициналық сараптамасының қорытындысы бойынша С.Т. Атың қайтыс болуына бас миына сабдуральдік гематоманың бас мишықтарына қысым келіп зақым келгеннен пайда болған, нәтижесінде бас миы жабық түрде жарақат алған. Басының шаш бөлігінде жарақаттың жоқ болуы ( шуйде аумағында), жарақаттың орналасу орны мінездеуші жағынан мынаны көрсетеді, аталған дене жарақаттар жәбірленушінің өз бой ұзындығы биіктігінен құлап, бас шуйдесінің жерге ұрылуынан пайда болуы мүмкін (асфальт, еден) бөгде адамның қолымен итеру нәтижесінде. Осы жарақаттар өз дәрежесімен ауыр дене жарақатына жатады және өлімге тікелей себеп болғандығы туралы көрсеткен.

Сонымен қатар сот мәжілісінде сараптамашы Т. К аталған қорытындысын растап, жәбірленушінің бас шағында таспен немесе басқа ауыр затпен дене жарақаттары анықталған жоқ .

Аталған жағдайларға байланысты сотталушының іс-әрекеті сотқа дейінгі тергеп-тексеру органдарымен ҚР ҚК-нің 104 бабының 1 бөлігімен , дұрыс сараланған.

Сонымен қатар, сот сотталушының жаза мөлшерін тағайындау барысында ҚР ҚК-нің 53 бабында көрсетілген мән-жайларды ескере отырып, оған жаза тағайындау кезінде жазаның түрін және мерзімін, оның өз кінәсін толығымен мойындағанын, және жеке басын ескереді.

ҚР ҚІЖК-нің 54 бабының талаптарына сәйкес, сотталушының қылмыстық жауаптылық пен жазаны ауырлататын мән-жайларының жоқ екенің танылады.

Сот жәбірленушінің өкілдерін, сотталушының және оның қорғаушының, мемлекеттік айыптаушының қорытындысын тыңдап, сотталушының жаза тағайындау кезінде сот қылмыс жасағанға дейінгі және одан кейінгі мінез-құлқыларын, қоғамдық қауіптілігін ескере отырып.

Сотталушының жеке басын анықтаған кезде, сотталушы қылмысты бірінші рет жасап отырғаннан, жаңұялы және оны жәбірленушінің өкілдері яғни Г.Е. және Г.Т. кешірген, ал жәбірленушінің өкілі Л.А. кешірмегенін, абайсызда адамды қазаға ұшыратып ескереді .

Қорыта келгенде, сотталушы В.Еқа ҚР ҚК-нің 104 бабының 1 бөлігімен көзделген санкцияның шегінде оның жұмысыз жұргенін ескере отырып бас бостандығынан айыру жолымен өтемей-ақ, қоғамнан оқшауланбай түзелу мүмкіндігі бар деп тауып, бас бостандықтарын шектеу жазасын тағайындауға болады деп санайды.

Осы жоғарғылардың негізінде және Қазақстан Республикасының ҚПК-нің 387-402 баптарын басшылыққа ала отырып, сот

**Ү К І М Е Т Т І:**

Е. В. А., Қазақстан Республикасы Қылмыстық кодексінің 104 бабының 1 бөлігімен кінәлі деп тауып оған осы баппен 3 (үш) жылға бас бостандығын шектеу жазасы тағайындалсын .

ҚР ҚК-нің 44 бабының талаптарына сай В.А.Еқа 3 жыл пробациялық бақылау орнатылсын және бірақ жылына 100 (жұз) сағатқа мәжбүрлі еңбекке тартылынсын және келесі міндеттері жүктелсін- мамандандырылған органға хабарламай тұрақты тұратын орнын өзгертпеуге, мамандырылған органға хабарламай тұрақты мекен-жайын, жұмыс орнын өзгертпеу, басқа елді мекенге рұқсатсыз кетпеу, спирттік ішімдіктер ішетін орындарға бармау, жұмыстан бос уақытта тұрғылықты мекен-жайынан кешкі сағат 22:00-ден таңғы сағат 06:00-ге дейін кетпеу.

В.А.Е-тың мінез құлқын Алматы облысы, Жамбыл аудандық бақылауды мамандандырылған органға жүзеге асыруға жүктелсін.

Үкім заң күшіне енгеннен кейін он күн мерзімде В.Е-қа тұрғылықты жері бойынша қылмыстық атқару инспекциясына есепке қою үшін келу міндеттелсін.

Бас бостандығын шектеу түріндегі жазаның мерзімі Алматы облысы, Жамбыл аудандық қылмыстық атқару инспекциясына орындауға үкім қабылданған кезден бастап сыналсын .

Айғақ заттарды- С.А спорттық трикосы мен футболкасы жойылсын.

Үкімге риза болмаған жағдайда , тараптар жарияланған күннен бастап 15 тәулік ішінде апелляциялық тәртіпте, Жамбыл аудандық соты арқылы, Алматы облыстық сотының қылмыстық істер жөніндегі алқасына шағымдануға, немесе прокурор наразылық келтіруге құқылы.

**Судья:**

Көшірмесі дұрыс:

**Судья:**